Töluverð unglingaölvun var á tónleikum Borgfirðingahátíðar sem haldnir voru á tjaldstæðinu í bænum að kvöldi laugardagsins 10. júní . Þurfti lögreglan og björgunarsveitarfólk m.a. að aðstoða nokkur ölvuð ungmenni við að komast til síns heima . Einnig var ölvun á aðkomu ungmennum sem tjaldað höfðu á svæðinu og einhver áflög urðu á milli þeirra og heimamanna þegar líða tók á nóttina . Nokkuð var um minniháttar skemmdarverk í bænum og nokkrum fánum var stolið og tvívegis var kveikt í rusli á tjaldstæðinu um nóttina . Að sögn lögreglunnar er full þörf á að foreldrar fylgist betur með börnum sínum við þessar aðstæður þegar eitthvað er í gangi í bænum . Þá er það litið alvarlegum augum þegar fullorðnir eru að kaupa áfengi handa unglingum og verður eftirlit hert með því í sumar . Að sögn lögreglunnar hefði gæslan mátt vera meiri á svæðinu eftir dagskrárlok hátíðarinnar aðfaranótt sunnudags .